ওয়েব ডেস্ক: স্বাধীনতা দিবসের আগে নাশকতা ও অপ্রীতিকর ঘটনা এড়াতে কড়া নজরদারি চলছে রেডরোড ও গোটা কলকাতায়। তার কারণ, আইবি রিপোর্টে ইতিমধ্যেই সতর্ক করা হয়েছে কলকাতা সহ দেশের চার মেগা সিটিকে। যাতে নাশকতা ও অপ্রীতিকর ঘটনা এড়ানো যায়। তাই আগে থেকেই সাবধান থাকতে চাইছে পুলিস, প্রসাশন। কলকাতা শহরের গুরুত্বপূর্ন জায়গাগুলিতে থাকছে পুলিস পিকেটিং। গতকাল রাত থেকেই শহরের এন্ট্রি ও একজিট পয়েন্টগুলিতে সব গাড়ি থামিয়ে চিরুনি তল্লাশি শুরু করা হয়েছে। শহরের নিরাপত্তা নিশ্ছিদ্র করতে শহর জুড়ে মোতায়েন থাকছে দশ হাজার পুলিশকর্মী।